open-index/open-wikipedia-markdown huggingface dataset:
Bengt Eidem

**Bengt Trygve Eidem** (født 1977) er en norsk kommunikasjonsdirektør og tidligere politiker (H). 
__NOTOC__
## Familie og karriere
Han vokste opp på Byåsen i Trondheim som sønn Per Eidem og Kristin Ramberg. Han bor i Trondheim sammen med politietterforsker Kristin Onsøien, som han har barn med.

Han gikk Adolf Øiens skole og avtjente så verneplikten og gikk Luftforsvarets befalsskole og Politihøgskolen. Han har også tatt diverse fag ved TØH.

Eidem meldte seg inn i Unge Høyre i 1992. Han var formann i Sør-Trøndelag Unge Høyre 1996–1998, ansatt som valgkampsekretær i Nord-Trøndelag Høyre i 1997 og medlem av Unge Høyres sentralstyre 1998–2002. Eidem var innvalgt i Trondheim bystyre 1995–1999 og 2007–2011, den første perioden som bystyrets yngste representant.

Eidem var politibetjent i Moss 2003–2004, politisk rådgiver for forsvarsminister Kristin Krohn Devold i Bondevik-regjeringen 2004–2005, analytiker i PST 2005–2007, kommunikasjonsrådgiver i Røe kommunikasjon i Trondheim 2007–2010, presseoffiser ved den norske ISAF-styrken i Meymaneh i Afghanistan i 2008, fagsjef for samfunnskontakt i Norsk olje og gass 2010–2013 og seniorrådgiver for samfunnskontakt i Statoil 2013–2016. I 2016 gikk Eidem til stillingen som kommunikasjonsdirektør i TrønderEnergi.

## Kreftsykdom
Eidem ble mye omtalt som kreftpasient, da han fikk en meget aggressiv form for blodkreft (akutt myelogen leukemi) i januar 2005. Han opprettet et eget nettsted, og skrev blogg om å ha kreft og kampen for å finne en benmargsdonor som passet. Etter gjennomført benmargstransplantasjon sto han fram som friskmeldt i september 2005. I 2005 ble Eidem kåret til Årets trønder, utdelt av *[[Adresseavisen]]*, for sin åpenhjertige og tøffe kamp mot kreften. I februar 2009 meldte *Adresseavisen* at Eidem på nytt hadde fått kreft, og i april samme år meldte *[[Verdens Gang|VG]]* at han hadde blitt frisk for andre gang. Eidem har vært styremedlem i Kreftforeningen.

## Litteratur
* 

## Referanser
Universitetet i Groningen

**Universitetet i Groningen** ligger i byen Groningen og er det tredje største universitetet i Nederland.
 
Etter at universitetet ble grunnlagt i 1614 har over  studenter tatt sin eksamen der. Universitetet er med i Coimbragruppen. Det har et eget senter for arktis-studier som ledet utgravningene av Smeerenburg på Svalbard i årene 1979–1981.

## Fotnoter

## Referanser


## Eksterne lenker
*
DVD-Audio

**DVD-Audio** (forkortet **DVD-A**) er et digitalt format ment å erstatte CD for avspilling av høyoppløselig musikk. DVD-A og SACD har vært i en formatkrig uten at noen av dem har greid å overta markedet til CD.

Det fysiske formatet er basert på DVD, men på grunn av nye lydstandarder og ny kopieringsbeskyttelse kan ikke alle DVD-spillere spille av DVD-A innhold med full kvalitet. De fleste DVD-A disker inneholder et kompabilitetsspor som tillater avspilling på vanlige DVD-spillere.

## Lydformat
DVD-A benytter PCM (som CD), men tillater oppløsning på 192kHz samplingsrate, 24-bit i stereo, eller 96kHz samplingsrate, 24-bit i 5.1 kanaler. CD tillater til sammenligning 44.1kHz samplingsrate, 16 bit og stereo.

Det er omstridt hvorvidt denne økte oppløsningen faktisk fører til hørbart bedre lyd. I en fagfelle-vurdert vitenskapelig test var forfatterne ikke i stand til å påvise hørbare forskjeller

## Avspiller kompatibilitet
En DVD-audio spiller også vanlige DVD plater.

## Referanser
Serbias riksvåpen

**Serbias riksvåpen** ble offisielt antatt 17. august 2004. Det er samme våpenskjold som huset Obrenović bar 1882 for kongeriket Serbia.

Våpenskjoldets sentralmotiv er dobbeltørnen, et klassisk slavisk symbol som stammer fra huset Nemanjić.

På ørnens mage et indre rødt skjold med sølv kors og de fire kyrilliske bokstavene CCCC, tilsvarende SSSS i det latinske alfabetet, forbokstavene i det nasjonale mottoet «Samo sloga Srbina spasava» (serbisk for *bare forent overlever [[serber]]ne*). 

Forbildet til symbolikken er antagelig fra Det bysantiske rikes greske BBBB som betyr «Βασιλεύς Βασιλέων Βασιλεύων Βασιλευόντων» (gresk for *kongen av konger, regjerer over alle konger*).

## Historisk utvikling


Fil:Serbian coat of arms, Belgrade Armorial II.jpg |Våpen fra Serbias uavhenighetsbevegelse 1813
Fil:Royal Coat of arms of Serbia (1882–1918).svg|Fyrstedømmet, senere kongedømmet Serbias riksvåpen 1882–1918
Fil:Coat of arms of the Kingdom of Yugoslavia.svg|Kongeriket Jugoslavias riksvåpen 1918–1941
Fil:Coat of arms of Serbia (1941–1944).svg|1941–1944
Fil:Coat of arms of Serbia (1947–2004).svg|Serbias våpen i den sosialistiske føderative republikken Jugoslavia 1945–1991
Fil:Coat of arms of Yugoslavia (1992–2003).svg|Forbundsrepublikken Jugoslavias riksvåpen 1992–2003 og Serbia og Montenegro 2003–2006
José Manuel Pinto

**José Manuel Pinto** (født (8. november 1975 i El Puerto de Santa María i Cádiz) er en spansk fotballspiller. Pinto har tidligere spilt for Celta Vigo og FC Barcelona. Pinto var lånt ut til Barcelona 2007/2008-sesongen, men Barcelona signerte han på permanent vis 30. mai 2008. Pinto fikk sin debut for Barcelona mot Deportivo de La Coruña.

## Eksterne lenker
*
Seydou Keita

**Seydou Keita** (født 16. januar 1980 i Bamako) er en malisk fotballspiller som for tiden spiller for AS Roma. Keita ble kjøpt opp av FC Barcelona 26. mai 2008 for 14 millioner euro, og han signerte en fireårskontrakt som har en utkjøpsklausul på 90 millioner euro. Han spilte 120 kamper i klubben før han gikk over til Valencia FC. Sedou Keita har spilt proff-fotball siden han var 20 år. Han er fetteren til Mohamed Sissoko. 

## Referanser


## Eksterne lenker
*
Synnøve Finden (forretningskvinne)

**Synnøve Finden** (1882–1957) var en norsk forretningskvinne.

## Liv og virke
### Bakgrunn
Synnøve Finden ble født den 7. desember 1882 på den veiløse gården Finden ved Finnafjorden, en trang arm av Sognefjorden. Foreldrene var Lars Johnsen (1841–1923) og Brita Johnsdatter (1845–1929). Faren tok senere etternavnet Finden. Nitten år gammel reiste hun hjemmefra og gikk på meieriskole i Stavanger. Hun utdannet seg til meierske og yster og tok seg jobb i Oslo.

### Karriere
I 1928 etablerte hun og samboeren Pernille Holmen (1889–1961) Synnøve Finden Ostefabrikk. Det var Finden som hadde utdannelsen og idéen til hva som skulle bli produsert (pultost). Holmen og hennes datter, Evy Alice Holmen (1915–2002) stod for den administrative delen av bedriften.

Hun stod for utviklingen av nye produksjonsmetoder og eksperimenterte seg blant annet frem til en smelteost. Etterspørselen økte, og i slutten av 1930-årene var seks varebiler stadig på farten med leveranser over hele Østlandet. Under krigen stoppet produksjonen opp på grunn av råvaremangel. Etter krigen hentet Finden de fleste arbeiderne fra Hedmark og losjerte de i eget hybelhus ved siden av sitt eget hus på Kjelsås.

Finden voktet produksjonsmetodene sine nøye. En gang skal hun ha jaget en spion fra meierisamvirket på dør med en piasavakost.

### Privatliv
Da Synnøve Finden flyttet til Oslo startet hun å gå i *Oslo Lille Indre*, som var en menighet av Vestlandske indremisjon. Finden og Holmen var enige om at overskuddet fra fabrikken skulle gå til «Guds sak». Det ble i praksis evangelister, misjonærer og annen kristelig virksomhet i regi av pinsebevegelsen, mye fordi det var Holmen som styrte med pengene og var den av de to som var mest opptatt av religiøse spørsmål.

Finden og Holmen både bodde sammen og delte seng i sitt store hus på Kjelsås. Da en predikant oppdaget det, ble det strengt påtalt.

Synnøve Finden forble en produktorientert gründer, men fikk diabetes og mistet etter hvert synet.

Finden testamenterte alle sine eiendeler til Holmens etterkommere.

Forfatteren Tor Edvin Dahl som var sønn av nevnte Evy Alice Holmen har i tre bøker fortalt historier om ostefabrikken, og egen familie. Pernille Holmen var altså hans mormor.

* Tor Edvin Dahl *Basunen* (roman), 2006
* Tor Edvin Dahl *En verden av kvinner – og andre sannferdige historier* 2007
* Tor Edvin Dahl *Min bestemor elsket Synnøve Finden. Familien og ostefabrikken* 2010

## Referanser


## Eksterne lenker
* 
* Synnøve Finden - bondejenta som vart gründer i hovudstaden, Kvinnestemmer frå Sogn og Fjordane 
* Historien om kvinnen Synnøve Finden, Synnøve Finden AS
* Synnøve Finden, Lokalhistoriewiki
* Balvoll, Gudmund. Synnøve Finden, Norsk biografisk leksikon
* NRKs fylkesleksikon om Finden
Arne Braathen

**Arne Braathen** (født 21. desember 1952 i Oslo) er en norsk trener i langrenn. Han var selv en aktiv langrennsløper, men tok tidlig et karrierevalg som trener, og har blant annet trent Høybråten og Stovner IL til to NM-gull på stafett. Braathen er avdelingsleder ved Bjerke videregående skole, og har ansvaret for utdanningsprogram idrettsfag der.

## Biografi
Braathen er adjunkt med utdanning fra Norges idrettshøgskole, og tok til med lærergjerningen etter endt utdannelse. Han har siden 1990 arbeidet som lærer ved Bjerke videregående skole i Oslo, og har siden blitt avdelingsleder der. Hans yngre bror Jan Gunnar Braathen, er rektor ved Høybråten skole, og var også en habil langrennsløper, og vant Akers Avis/Groruddalens «Årets idrettspris» i 1975. I 2003 vant Arne Braathen selv avisens pris som «Årets idrettsleder».

## Trenerkarriere
Braathen har i en årrekke vært trener for langrennsgruppa til Høybråten og Stovner IL (HSIL). I 2003 vant laget NM på 3 x 5 km for kvinner, med datteren Merethe Braathen Sinnes, niesen Solfrid Braathen og skiesset Kristin Størmer Steira på den siste etappen. I 2004 og 2005 tok det samme laget sølv, mens de i 2006 ble nummer 4 etter å ha skiftet ut Steira med Ellen Sandbakken. I 2007 gikk laget med Sandbakken, Braathen Sinnes og Braathen inn til HSILs andre NM-tittel under Arne Braathens ledelse.

## Se også
* Liste over kjente pedagoger ved Bjerke videregående skole

## Referanser


## Eksterne lenker
* KIFA-Bjerke.no med profil for Braathen og de andre kursholderne
St. Johanneslogen Sirius

**St. Johanneslogen Sirius** er en frimurerlosje i Den Norske Frimurerorden (St. Johannesloge nr. 26) som ble opprettet den 1. juni 1950 i Moss.

Dens historie starter med Moss broderforening, som ble opprettet den 10. mai 1902, og deretter opphøyd til selvstendig loge i 1950.

## Ordførende Mestere

## Litteratur
* Matrikkel over Den Norske Frimurerorden for arbeidsåret 1996/97, Aktietrykkeriet i Trondhjem
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem

## Eksterne lenker
*
St. Johanneslogen Arcturus

**St. Johanneslogen Arcturus** er en frimurerlosje i Den Norske Frimurerorden (St. Johannesloge nr. 27) som ble opprettet den 22. september 1972 i Narvik.

Dens historie begynner med Narvik broderforening, som ble opprettet den 24. juni 1926. Den 12. februar 1961 ble den opphøyd til deputasjonsloge under St. Johanneslogen Midnatsol i Bodø. I 1972 ble den selvstendig loge underlagt Trondhjems Provincialloge.

## Ordførende Mestere

## Litteratur
* Matrikkel over Den Norske Frimurerorden for arbeidsåret 1996/97, Aktietrykkeriet i Trondhjem
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem

## Eksterne lenker
*
St. Johanneslogen Den hvite Svane

**St. Johanneslogen Den hvite Svane** er en frimurerlosje i Den Norske Frimurerorden (St. Johannesloge nr. 28) som ble opprettet den 8. oktober 1976 i Gjøvik.

Dens historie begynner med Gjøvik broderforening, som ble opprettet i 1927 med 60 medlemmer. Den 18. oktober 1962 ble den opphøyd til deputasjonsloge under St. Johanneslogen St. Halvard på Hamar. I 1976 ble den opphøyd til selvstendig loge.

## Ordførende Mestere

## Litteratur
* Matrikkel over Den Norske Frimurerorden for arbeidsåret 1996/97, Aktietrykkeriet i Trondhjem
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem

## Eksterne lenker
*
VM i turn 2007

Det 40. **[[verdensmesterskapet i turn]]** ble arrangert 1. til 9. september 2007, i Stuttgart i Tyskland. Konkurransen fungerte samtidig som kvalifisering til sommer-OL 2008.

## Deltakernasjoner
Til sammen 54 land var representert i dette VM. Tabellen under viser antall deltakere fra hvert land.  

## Resultater

### Herrer

#### Lagkonkurranse

**Finaler**

**Kvalifisering**

#### Individuell mangekamp

#### Frittstående

#### Bøylehest

#### Ringer

#### Hopp

#### Skranke

#### Svingstang

### Kvinner

#### Lagkonkurranse
**Finaler**

**Kvalifisering**

#### Individuell mangekamp

#### Hopp

#### Skranke

#### Bom

#### Frittstående

## Medaljeoversikt

## Eksterne lenker
* Offisiell hjemmeside (engelsk)
* Resultater (herrer)
* Resultater (kvinner)
Rhizosfæren

**Rhizosfæren** er et snevert område av jordsmonn som er direkte påvirket av planterøtters og mikroorganismers tilstedeværelse.

## Referanser
Einar Stray

**Einar Stray** (født 1990) er en norsk musiker og journalist fra Sandvika. Stray er frontfigur og låtskriver i bandene Einar Stray Orchestra, Mildfire og Neck Breaking Stunts.

Einar Stray Orchestra har gitt ut tre album (per 2022): *[[Chiaroscuro]]* (2011), *[[Politricks]]* (2014) og *[[Dear Bigotry]]* (2017). Alle tre fikk positive anmeldelser av norske og utenlandske anmeldere. Bandet har spilt over 300 konserter i Europa, Afrika og Asia, deriblant flere turnéer i Tyskland, Kina, Marokko, England, Spania, Italia, India, Ukraina og Russland.

Stray er kjent for å ha skrevet Spellemannprisvinnende musikk og spilt tangenter for Cezinando, Moddi og Siv Jakobsen. Han er medlem og låtskriver i indie-julebandet Sunturns. Han er programleder for podkastene Popkammeret og Lyden Av, samt radioprogrammet Bra Trommis. Under aliaset «DJ Døgenikt» har han opptrådt på klubber i New York, Tokyo, Marrakech, Istanbul og Paris. 

I 2016 ble Stray tildelt Statens kunstnerstipend for yngre/uetablerte kunstnere, i kategorien «populærkomponister». I 2025 ble han tildelt Bærum kommunes kulturstipend. Stray satt i juryen under Spellemannprisen 2024 i kategorien TONOs Komponistpris. 

Stray har dubbet i flere TV-serier, deriblant Marvels *[[Spider-Man]]* og *[[Breadwinners]]*.

## Diskografi
### Soloartist
;Album
* 2011: *[[Chiaroscuro (Einar Stray-album)|Chiaroscuro]]*
* 2014: *[[Politricks]]*
* 2017: *[[Dear Bigotry]]*

;EP-er
* 2008: *[[Rubato/Favors & Fields|Rubato/Favors And Fields]]*
* 2012: *[[For the Country (EP)|For the Country]]*

### Mildfire
;Album
* 2024: *Kids In Traffic*

;EP-er
* 2023: *Drinking Salt Water*
* 2023: *How To Be An Astronaut*
* 2024: *Shirin*
* 2024: *Oh Boy*

### Sunturns
;Album
* 2011: *[[Christmas (Sunturns-album)|Christmas]]*
* 2015: *[[Christmas I & II]]*
* 2017: *Colibri Heart*
* 2024: *Christmas III*

### Neck Breaking Stunts
;EP-er
* 2017: *Neck Breaking Stunts*
* 2024: *Sunken City*

### Deltar på (utvalg)
* 2010: Moddi: *[[Floriography]]*
* 2011: Spoon Train Audio: *[[Samleplate for et oljefritt Lofoten, Vesterålen og Senja]]*
* 2011: Hundreds: *[[Variations (Hundreds-album)|Variations]]*
* 2013: Moddi: *[[Set the House on Fire]]*
* 2013: Moddi: *[[Kæm va du?]]*
* 2017: Cezinando: *[[Noen ganger og andre]]*
* 2018: Siv Jakobsen: Live in Oslo
* 2020: Cezinando: *Et godt stup i et grunt vann* 
* 2024: Ane Bjerkan: *Eynni Idri*
* 2024: Antoní: *Holding Tight Lightly*

## Referanser


## Eksterne lenker
*
Gravaneset

**Gravaneset** er et fergested i Liabygda i Stranda kommune i Møre og Romsdal. Ferga går over til Stranda, og turen tar ca. 10 minutter. «Gravanesvegen» og fergesambandet åpnet 30. juni 1979.

## Referanser
Mesterligaen 2008/2009

**Mesterligaen 2008/2009** er en europeisk fotballturnering arrangert av UEFA. Turneringa er den mest prestisjefulle klubbturneringa i Europa.

Finalen ble spilt i Italias hovedstad Roma og Stadio Olimpico den 27. mai 2009. Barcelona slo Manchester United 2–0 i finalen.

## Kvalifisering

### Første runde

Kampene ble spilt 15. og 16. juli og returkampene 22. og 23. juli.

### Andre runde

Kampene ble spilt 29. og 30. juli og returkampene 5. og 6. august.

### Tredje runde

Kampene ble spilt 12. og 13. august og returkampene 26. og 27. august.

## Gruppespill

### Gruppe A

### Gruppe B

### Gruppe C

### Gruppe D

### Gruppe E

### Gruppe F

### Gruppe G

### Gruppe H

## Sluttspill
*Trekninga av åttendedelsfinalene skjedde i [[UEFA]]s hovedkvarter i [[Nyon]], [[Sveits]]. 
PS: Toerne fra hver gruppe begynner hjemme og avslutter borte.*'

### Åttendedelsfinaler

### Kvartfinaler

### Semifinaler

### Finale

## Referanser
Belgias Grand Prix 2004

**Belgias Grand Prix 2004** var et Formel 1-løp arrangert 27. – 29. august 2004 på Circuit de Spa-Francorchamps i Belgia. Det var det fjortende løpet i Formel 1-sesongen 2004.

## Klassifisering
### Løpet

## Eksterne lenker
*
Stiftelsen Kronprinsparets Fond

**Stiftelsen Kronprinsparets Fond** (tidligere Kronprinsparets Humanitære Fond) er et fond som ble opprettet i 2001 i forbindelse med kronprins Haakons og kronprinsesse Mette-Marits bryllup. Fondet støtter prosjekter for å styrke innsatsen for ungdom i Norge.

## Historie
Kronprinsparets Fond støtter prosjekter som arbeider for ungdom i Norge, driver livsmestringsprogrammet Flyt og gjennomfører Framtidsmøtet. Fondet ble stiftet i forbindelse med Kronprinsparets bryllup i 2001. De første ti årene støttet fondet prosjekter verden over som arbeidet for å styrke barn og ungdoms helse og utdanning. I Norge ble det fokusert på oppvekstvilkår og for å fremme inkludering. 

Siden en omorganisering i 2011, har fondet støttet prosjekter som arbeider for ungdom i Norge, med vekt på å bekjempe utenforskap og bidra til at unge opplever mestring og kan delta i samfunnet.

Fondet støtter prosjekter med kompetanse, kapital og oppfølging fra fondets medarbeidere og probonopartnere. I 2022 består porteføljen av læringstilbudet UngInvest AIB, mentorprogrammet Catalysts, iskremprodusenten Sandwich Brothers og aktivitetstilbudet Dale Oen Experience. Kronprinsparets Fond står bak fritidsprogrammet Flyt, som er for ungdom i overgangen fra ungdomsskole til videregående skole. Flyt gjennomføres i samarbeid med kommuner og organisasjoner og målet er å gi ungdommene noen gode verktøy de kan bruke for å skape seg gode liv. 

Kronprinsparets Fond ledes av et styre, der Kristin Halvorsen er styreleder. Styremedlemmer er kronprins Haakon, Johannes Heggland, Rune Bjerke, Anita Valaker, Sindre Østgård, Zahra Sabha, Yosef Wolde-Mariam og Gry Ulverud.

## Referanser


## Eksterne lenker
* 
* Catalysts 
* Ung Invest 
*http://daleoen.com 
*https://flytprogrammet.no
CG-Glass

**CG-Glass Vennesla AS** er et norsk selskap på Vennesla som driver med produksjon av bygningsglass.

Virksomheten sysselsatte i 2015 ca. 50 årsverk, mens omsetningen var ca. 90 millioner kroner. CG Glass Vennesla AS og CG Gruppen AS eies av Eivind Brøvig som er hovedaksjonær.

## Historie
CG-Glass har røtter tilbake til 1880. Christianssand Glasmagasin (CG) ble etablert i kjøpmann Thv. Rasmussens gård på hjørnet av Markens gate og Dronningens gate. Bygningen huset tidligere Britannia Hotel. I 1885 ble virksomheten overtatt av Aanen Tjomsaas. Bybrannen i 1892 ødela gården, og forretningen flyttet deretter til en ny murgård rett over gaten, hvor den fortsatt holder til.

I 1913 overtok brødrene Ingvald og Aage Grønningsæter selskapet. Neste generasjon kom inn i virksomheten i 1954, da Ole Grønningsæter og Arne Grønningsæter ble tatt opp som kompanjonger. Kort tid etter ble glassmesterforretningen etablert som datterselskap.

I 1957 ble det oppført et nybygg i Dronningens gate for glassmesterforretningen. Rundt ti år senere ble verksted- og lagerfunksjoner etablert på Lund.

Selskapet kjøpte A/S Norsk Panolook i Risør i 1984. Produksjon av isolerglass ble etablert på Birkeland i 1988, og året etter fusjonerte Norsk Panolook med Christianssands Glasmagasin Glassmesterforretning A/S. Produksjonen ble samlet på Birkeland.

I 1994 overtok CG engroslageret til Christianssands Glasmagasin Glassmesterforretning. Ved årsskiftet 2002/2003 flyttet virksomheten inn i ny fabrikk på Moseidmoen i Vennesla. I 2008 skiftet Christianssands Glasmagasin Glassmesterforretning A/S navn til CG Glass & Fasade.

## Referanser


## Eksterne lenker
* Virksomhetens hjemmeside
Havregryn

**Havregryn** er valsede, hele gryn av havre. De selges både lettkokt og rå, og kan brukes som ingrediens i for eksempel havregrøt og brødvarer. Det går også an å bruke havregryn som frokostblanding. Produktet ble opprinnelig fremstilt til å lage havregrøt av. 

Det var omkring 1900 at man begynte å valse havregryn. Før denne tid var havre i flere hundre år blitt anvendt først og fremst som hestefôr.

## Næringsstoffer

### Fett
Havre har et høyt fettinnhold i forhold til andre kornsorter, og det krever en særlig behandling for å unngå at fettstoffet harskner på havregrynenes vei til forbrukeren. Havren dampkokes derfor lenge før den tørkes, gjenoppvarmes og valses. Denne prosessen antas å skade visse næringsstoffer, men havregryn anses stadig som et sunt og mettende næringsmiddel.

### Jern, magnesium, sink og B-vitaminer
Havregryn inneholder mye jern, magnesium, sink og B-vitaminer, som er næringsstoffer som menneskekroppen trenger. Forskning har vist at det er lettere for mennesketarmen å ta opp jern fra kokte eller havregryn enn fra rå, og personer med jernmangel har derfor blitt rådet til å velge kokte havregryn, eventuelt rå havregryn som har blitt bløtlagt over natten.

### Betaglukan og andre fibre
Havregryn inneholder mye fiber, der særlig betaglukan ansees som helsebringende ved at det bidrar til å senke LDL-kolesterolnivået i blodet. EUs matsikkerhetsorgan EFSA anbefaler (per 2026) et daglig inntak av 3&nbsp;gram betaglukan.

### Protein
Havregryn er rikt på protein, som også er et viktig næringsstoff for menneskekroppen.

## Norge
I Norge produseres det blant annet Axa Bjørn Havregryn, som er det mest brukte havregrynmerket og Stangeland Mølles havregryn som er blant de eldste produsenter av norske havregryn her i landet. Sandnes-distriktet hadde i begynnelsen av 1900-tallet flere havregrynsmøller som konkurrerte om best kvalitet.

## Referanser


## Eksterne lenker
*
Jürgen Roelandts

**Jürgen Roelandts** (født 2. juli 1985 i Asse) er en belgisk tidligere profesjonell landeveissyklist.

## Meritter

;2001
: U17 Nasnjoal Tempo-mester
;2002
: U19 Nasjonal Tempo-mester
;2006
:2. etappe, Normandie rundt
:2. etappe, Tour du Loir-et-Cher
:2007
:U23 Paris–Tours
:2.-plass sammenlagt, Ronde van Vlaams-Brabant
:3. etappe
;2008
: Nasjonal Mester Landevei
:5. etappe, Polen rundt
: Poengkonkurransen, Eneco Tour
:2.-plass, Nokere Koerse
:3.-plass sammenlagt, Circuit Franco-Belge
::3. etappe
:3.-plass, Memorial Rik Van Steenbergen
;2009
: Poengkonkurransen, Polen rundt
:4.-plass Dutch Food Valley Classic
:5.-plass sammenalgt, Firedagers i Dunkerque
:8.-plass sammenlagt, Belgia rundt
:: Innlagte-sprinter konkurransen
;2010
:3.-plass, Memorial Rik Van Steenbergen
:6.-plass, Gent-Wevlegem
:8.-plass sammenlagt, Tour Down Under
:: Ungdomskonkurransen
;2011
:2.-plass, E3 Prijs Vlaanderen – Harelbeke
:4.-plass, Grand Prix Cycliste de Montréal
:5.-plass, VM i landeveissykling
:6.-plass, Vattenfall Cyclassics
;2012
: Sammenlagt, Tour de l'Eurometropole
:: Poengkonkurransen
::1. etappe
:4. etappe, Tour de Luxembourg
:3.-plass sammenlagt, Ster ZLM Toer
;2013
:5. etappe, Tour Méditerranéen

## Referanser


## Eksterne lenker
* 
*
Europavei 462

**Europavei 462** går mellom Brno i Tsjekkia og Krakau i Polen.

Trasé fastlagt av UNECE: Brno – Olomouc – Česky Tĕšin – Kraków.

## Knutepunkter
}

|}

## Referanser
US Open 2008 (tennis)

**US Open 2008**. US Open er en Grand Slam-turnering i tennis som blir spilt i Flushing Meadows i bydelen Queens i New York. US Open ble arrangert for 128 gangen i 2008 og ble avviklet i perioden 25. august til 8. september. Roger Federer vant singlefinalen for herrer for femte gang på rad. Serena Williams vant sin tredje US Open-tittel i single for damer, det var seks år siden hun vant forrige gang. Cara Black fra Zimbabwe vant både dame- og mixeddoubletittelen sammen med Liezel Huber respektive Leander Paes.

## Menn
### Kvartfinaler

### Semifinaler

### Finale

## Kvinner
### Kvartfinaler

### Semifinaler

### Finale

## Doublefinaler

## Eksterne lenker
* ITF Menn , Kvinner
Svensk fjällras

**Svensk fjällras** er en tradisjonell kurase med opprinnelse i Nord-Sverige. 

## Historie og utbredelse
Svensk fjällras er utviklet på grunnlag av de lokale besetningene i Nord-Sverige. Rasen er beslektet med sidet trønder- og nordlandsfe og nordfinsk storferase.  I 1892 ble avlsarbeidet for Svensk fjällras igangsatt, for å skape en melkerase tilpasset nordsvenske forhold. På slutten av 1900-tallet befant rasen seg i en genetisk krise, og det ble nødvendig med innkryssing av andre melkeraser. Til bruk i avlsarbeidet ble også langtidslagret sæd fra 50- og 60-tallet brukt. I 1995 ble foreningen Svensk fjällrasavl stiftet. I dag finnes det cirka 2 500 dyr av Svensk fjällras.

En undergruppe i Svensk fjällras er de såkalte Fjällnære kor. Denne gruppen dyr er i mindre grad innkrysset med moderne melkeraser. Fjällnære kor er ikke en egen rase, men håndteres som en egen gruppe innen fjellrasen, med et eget avlsprogram.

## Egenskaper
Svensk fjällras er en melkerase. Gjennomsnittlig årsavdrått er 5800 kg og gjennomsnittlig kroppsvekt for voksne kyr er 430 kg. Rasen er kollet. De fleste dyr er hvite, men andre farger kan forekomme. 

## Eksterne lenker
*Svensk fjällrasavl
*Beskrivelse hos NordGen
*N-EURO-CAD
St. Johanneslogen Capella

**St. Johanneslogen Capella** er en frimurerlosje i Den Norske Frimurerorden (St. Johannesloge nr. 30) med tilhold i Namsos. St. Johanneslogen Capella er underlagt Trondhjems Provincialloge. Losjens devise er «Natur Religion Styrke».

I 1934, etter søknad til St. Johanneslogen Nordlyset i Trondheim, etablerte frimurere bosatt i Namsos sin egen broderforening med St. Johanneslogen Nordlyset som moderlosje. Møtene ble holdt i Namsos Athenæum. Byen ble bombet av tyskerne i april 1940, og i mangel på et egnet lokale ble ikke frimurernes virksomhet i byen gjenopptatt før mars 1950, først i kjelleren på Grand Hotel Bondeheimen, senere i gjenreiste Namsos Athenæum.

Sommeren 1939 søkte Namsos broderforening via St. Johanneslogen Nordlyset om å få bli en deputasjonslosje. Den Norske Store Landsloge innvilget søknaden på visse betingelser i 1940, men på grunn av krigen lot det seg ikke gjennomføre før 1957.

St. Johanneslogen Nordlysets deputasjonslosje i Namsos ble innviet som selvstendig losje den 10. januar 1978.

Frimurerne og Odd Fellow i Namsos samarbeidet om å innrede adskilte losjesaler, organisert som et eierseksjonssameie, i sparebankens bygning. Den nåværende losjesalen ble innviet i 2006.

## Ordførende Mestere

## Referanser


## Litteratur
* Matrikkel over Den Norske Frimurerorden for arbeidsåret 1996/97, Aktietrykkeriet i Trondhjem
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem
Sus (album)

***Sus*** er det sjette studioalbumet av DumDum Boys, utgitt i 1996. Det nådde førsteplass på VG-lista, men kritikken var svært blandet i mediene. Kjente låter fra platen er «Texas», «Nå er nå», «Dødtid», «10&nbsp;000 mil» og ikke minst «Møkkamann», som ble en slager.

## Sporliste
# «Texas» (Kristiansen)
# «Møkkamann» (Dørum)
# «Bade naken» (Kristiansen)
# «Skyfri» (Kristiansen)
# «Nå er nå» (Kristiansen)
# «10,000 mil» (Kristiansen)
# «Øre til øre» (Kristiansen)
# «Sorry» (Kristiansen/Jonsen)
# «Dødtid» (Kristiansen/Dørum)
# «Frifot» (Dørum)
# «Ingen her» (Kristiansen)
# «Lettpåtå» (Kristiansen/Dørum)
## Medvirkende
### DumDum Boys
* Prepple Houmb - sang
* Kjartan Kristiansen - gitar, kor, låtskriver
* Aslak Dørum - bass, kor, låtskriver
* Sola Jonsen - trommer, kor, låtskriver
* Atle Karlsen - keyboard, kor
### Andre medvirkende
* Yngve Sætre - produsent, miksing 
* Espen Berg - produsent
* Truls Waagø - strykearrangement 
* Magnar Engen - strykeinstrumenter 
* Synnøve Volden - strykeinstrumenter 
* Tormod Tvete Vik - strykeinstrumenter 
* Øyvind Melhus - strykeinstrumenter
* Baard Slagsvold - strykearrangement
* Dorthe Dreier - strykeinstrumenter
* Hans Josef Groh - strykeinstrumenter
* Kari Ravnan - strykeinstrumenter
* Torodd Wigum - strykeinstrumenter
* Agnete Brun - fotograf

## Referanser
Telemark ingeniørhøgskole

**Telemark ingeniørhøgskole** var en høgskole for ingeniørutdanning. Skolen ble etablert i Porsgrunn i 1884 under navnet Skiensfjordens Skole – Uddannelse af mekaniske Arbeidere. Skolen ble i 1994 fusjonert inn i Høgskolen i Telemark.

Skolen fikk etter en tid navnet Skiensfjordens tekniske fagskole. Skolen hadde fra først lokaler på Osebakken, og flyttet i 1972 inn i lokalene på Kjølnes, samtidig som skolen fikk navnet Telemark tekniske skole. Inntil 1972 hadde skolen utdannet *teknikere*, fra 1972 ble det også utdannet ingeniører. 

Fram til 1977 var ingeniørutdanningen og teknikerutdanningen samlet i Telemark tekniske skole under fylkeskommunens eierskap. I 1977 ble Telemark tekniske fagskole etablert og var fylkeskommunens ansvar. I 1978 ble ingeniørutdanningen statens ansvar og fikk navnet Telemark ingeniørhøgskole. Sivilingeniørutdanningen i Telemark ble etablert som egen enhet med eget styre i 1988 og slått sammen med Telemark ingeniørhøgskole i 1992. I 1994 ble Telemark ingeniørhøgskole en avdeling i den nyetablerte Høgskolen i Telemark.

## Litteratur
* *Pionerer viste vei i Grenland, Skiensfjordens polytekniske forening 100 år 1899-1999*. Skien, 1999. ISBN 82-995213-0-0
National Geographic Channel

**National Geographic Channel** er TV-kanalen til mediekonsernene National Geographic Society og Rupert Murdochs News Corporation.

National Geographic er mest kjent for tidsskriftet med samme navn. Kanalen ble lansert i Europa og Australia i september 1997 og sender i dag til 230 millioner husstander i 162 land, på 27 språk. I Europa når kanalen 43 millioner husstander i 39 land og sender på 18 språk. Kanalens programmer er spesielt innrettet mot natur, dyreliv, vitenskap, historie og samfunnsliv. Programmene sendes gjerne i serier på 10-12 enkeltprogrammer om samme emne.

I Norge er kanalen tilgjengelig hos de fleste norske tv-distributører.

## Programserier med egen artikkel på Wikipedia
*Flyhavarikommisjonen
*Når katastrofen inntreffer
*Fanget
*Naked Science

## Eksterne lenker
* 
* National Geographic Channel i  Norge
* National Geographic Society
Telemark sjukepleierhøgskole

**Telemark sjukepleierhøgskole** var en høgskole for sykepleierutdanning, etablert i
Skien i 1908 i tilknytning til Bratsberg Amts Sykehus. Skolen ble i 1994 fusjonert inn i Høgskolen i Telemark.

Utdanningen kom i gang etter initiativ fra overlegen ved sykehuset.  Første året ble det tatt opp to elever.   Året etter ble antallet økt til seks elever. Det var to opptak i året.  Elevene skulle helst ikke være under 18 år, og ikke over 40 år.

I de syv første årene, fra 1908 til 1915, var sykepleierutdanningen ettårig.  I 1915 ble den toårig, for så å bli treårig fra 1916.  På dette tidspunktet var det bare Kristiania kommunale Sykepleierskole (Ullevål) og Bergen kommunale Sykepleierskole som hadde treårige utdanninger i Norge.    Fra 1915 ble det også etablert et samarbeid mellom Bratsberg Amts Sykehus og Bratsberg Amtsasyl om utdanningen av sykepleiere.  Gjennom dette ble psykiatrien innlemmet i den alminnelige sykepleierutdanningen, noe som ikke var vanlig ved andre utdanninger i landet.  Overlegene ved amtssykehuset og asylet, samt amtssykehusets oversøster bestyrte skolen.  I 1917 ble Bratsberg Amts Sykepleieskole, som en av tre i Norge, "godkjent" som en fullverdig sykepleierutdanning av Norsk Sykepleierskeforbund.

I årene fra 1908 til 1915 startet 41 kvinner på den ettårige sykepleierutdanningen ved Bratsberg Amts Sykehus.  37 av disse fulførte utdanningen.  Fra 1915 og t.o.m 1919 begynte det 55 elever, hvorav 49 fullførte utdanningen.  

I 1919 ble de første elevene med treårig utdanning i sykepleie uteksaminert fra skolen som nå formelt hadde fått navnet *Telemark Sykepleieskole*.  Dette navnet beholdt skolen fram til 1981, da staten overtok ansvaret for sykepleierutdanningene.  Skolen fikk da høgskolestatus og navnet *Telemark Sjukepleierhøgskole*. I 1994 ble Telemark Sjukepleierhøgskole slått sammen med 3 andre høgskoler i fylket til Høgskolen i Telemark. 

Sykepleierutdanningen ble flyttet til Porsgrunn i 2000. 

## Litteratur
* Sigrun Hvalvik. *"Elever modtages til oplærelse i sygepleien" : en historisk analyse av sykepleieutdanningens framvekst i Telemark perioden 1890 – 1919*. Hovedoppgave i sykepleievitenskap – Universitetet i Oslo, 1996
Europavei 77

**Europavei 77** går mellom Pskov i Russland og Budapest i Ungarn. Veiens lengde er rundt 1690 km.

Trasé fastlagt av UNECE: Pskov – Riga – Šiauliai – Tolpaki – Kaliningrad – Gdańsk – Elblag – Warszawa – Radom – Kraków – Trstená – Ružomberok – Zvolen – Budapest.

## Knutepunkter

}

|}

## Eksterne lenker
Nordre Modum ungdomsskole

**Nordre Modum ungdomsskole** eller NMU, er en ungdomsskole plassert i Vikersund i Modum kommune i Buskerud. Skolen har 244 elever fordelt på 9 klasser, det er 26 lærere i undervisningsstillinger, rektor er Ståle Bråthen (2015).

## Eksterne lenker
* Nordre Modum ungdomsskole
St. Johanneslogen St. Olaus til den gyldne Murskje

**St. Johanneslogen St. Olaus til den gyldne Murskje** er en frimurerlosje i Den Norske Frimurerorden (St. Johannesloge nr. 33) som ble opprettet den 4. desember 1980 i stamhuset i Nedre Vollgt 19 i Oslo.

Opprettelsen ble foretatt etter en beslutning den 13. mars 1980 i Det Høye Råds møte.
"Murskjeen" sprang utfra de eksisterede loger i Stamhuset som en ny, selvstendig St. Johannesloge. "Murskjeen" har et vennskapspsforhold til St. Johanneslogen Astra til de syv Hav og St. Johanneslogen St. Nikolas til det gyldne Anker, og et samarbeidsforhold med St. Andreaslogen Akershus. 

## Ordførende Mestere

## Litteratur
* Matrikkel over Den Norske Frimurerorden for arbeidsåret 1996/97, Aktietrykkeriet i Trondhjem
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem
Jupitertrojanere

**Jupitertrojanere** er gruppe med 12&nbsp;739 asteroider som deler bane med planeten Jupiter omkring solen. De fremviser en librasjon (oscillerende bevegelse) omkring planetens to Lagrange-punkter L4 og L5, som ligger henholdsvis 60 grader før og etter planeten, og er fordelt på to kurveformede regioner omkring disse punktene med en gjennomsnittlig stor halvakse på omkring 5.2&nbsp;AU.

Begrepet «Jupitertrojanere» ble opprinnelig brukt om trojanske asteroider (eller «trojanere») generelt. De første trojanske asteroidene ble oppdaget rundt Jupiter. Siden 1990 er det oppdaget 18 stk Marstrojanere og siden 2001 32 stk Neptuntrojanere. Saturn har fire trojanske måner, og en jordtrojaner (2010 T7) ble oppdaget i 2010.

Asteroidene ved Jupiters Lagrange-punkter kalles de trojanske asteroider ettersom de først oppdagede har navnene etter personer i Homers *[[Iliaden]]*; Achilleus, Agamemnon, Nestor, Odysseus, Patroklos, og i våre dager (juli 2004) kjenner man i alt 1.679 trojanske asteroider fordelt på de to Lagrange-punkter. Man skjelner mellom «den «greske» gruppe i Lagrange-punktet L4 i forhold til Jupiters bane om Solen (hvorav man i dag kjenner 1.051), og «den trojanske gruppe» i punktet L5 (hvor man opp til vår tid har funnet 628) – Priamos, Hektor, Anchises, Æneas, Trolius. 

## Referanser




## Eksterne lenker
* 
*
St. Johanneslogen Astra til de syv Hav

**St. Johanneslogen Astra til de syv Hav** er en frimurerlosje i Den Norske Frimurerorden (St. Johannesloge nr. 32) som ble opprettet den 14. november 1980 i Sandefjord.

Dens historie begynner med Sandefjord broderforening, som ble grunnlagt den 28. mars 1899 underlagt St. Johanneslogen St. Olaus til den hvide Leopard. Foreningen ble oppløst den 17. april 1907. 17. november 1908 ble deretter en ny Sandefjord broderforening opprettet, underlagt St. Johanneslogen Oscar til den Kronede Bøg.

Den 14. februar 1980 besluttet Den Norske Frimurerordens Stormester i det Høye Rådsmøte at broderforeningen skulle opphøyes til selvstendig loge.

## Ordførende Mestere

## Litteratur
* Matrikkel over Den Norske Frimurerorden for arbeidsåret 1996/97, Aktietrykkeriet i Trondhjem
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem
* Matrikkel over Den Norske Frimurerorden for arbeidsåret 2011, Aktietrykkeriet i Trondhjem

## Eksterne lenker
*
Orkanen Hanna (2008)

**Orkanen Hanna** var den åttende navngitte stormen og fjerde orkanen i den atlantiske orkansesongen 2008. Stormen ble dannet øst-nordøst for de nordlige Leewardøyene 28. august. Minst 500 mennesker omkom som følge av Hannas herjinger, noe som gjør stormen til den dødeligste i Atlanterhavet siden orkanen Stan i 2005.

## Stormhistorie

Sent i august 2008 beveget en tropisk bølge seg fra kysten av Afrika vestover mot Amerika. Etter flere dager ble et lavtrykkområde i tilnytning til bølgen mer og mer organisert. 28. august, da systemet lå øst-nordøst for Leewardøyene, dannet lavtrykket seg til tropisk lavtrykk nummer åtte. Senere samme dag ble lavtrykket oppgradert til den tropiske stormen Hanna av National Hurricane Center. 1. september, da systemet lå nær øya Mayaguana i Bahamas, ble Hanna oppgradert til en kategori 1-orkan. 2. september ble Hanna nedgradert til tropisk storm. Stormen ble svekket mens den beveget seg hurtig langs den amerikanske østkysten og gikk 7. september i oppøsning.

## Forberedelser
På Turks- og Caicosøyene ble gater ryddet og skoler og flyplasser stengt i påvente av Hanna. Før stormen satte inn ble flere hundre mennesker evakuert til tryggere grunn på Bahamas.

NASA meldte at romskipet Atlantis ville bli flyttet til oppskytningsrampen på John F. Kennedy Space Center én dag tidligere på grunn av Hanna

I Nord-Carolina ble det erklært unntakstilstand og guvernøren oppfordret folk til å evakuere flomutsatte områder. Også i Virginia ble det erklært unntakstilstand.

## Konsekvenser
På Haiti omkom minst 137 mennesker som følge av stormen. FNs nødhjelpskoordinator på Haiti, Joel Boutroue, uttalte til BBC at mer enn 600 000 mennesker trengte FNs hjelp. Britiske Røde Kors beskrev hjelpbehovet som «massivt».

Det ble på Bahamas og Turks- og Caicosøyene meldt om kraftig nedbør og sterk vind, men verken skadde eller omkomne.

Allerede flere dager før Hanna gjorde landfall i USA druknet en 14 år gammel gutt nær John U. Lloyd Beach State Park i Florida på grunn av sterke strømmet produsert av stormen. Ytterligere to personer druknet i høy sjø nær Fort Lauderdale i Florida.

## Se også
* Den atlantiske orkansesongen 2008
* Orkanen Gustav

## Referanser
Mras-Su

**Mras-Su** (russisk: Мрас-Су) er ei elv i Kemerovo oblast i Russland. Den er ei sideelv til Tom (i Obs nedbørfelt. Den har sitt utpring i Abakanfjellene, og munner ut i Tom ved byen Myski. Den er 338 kilometer lang og har et nedbørfelt på . 

## Referanser
Kondoma

**Kondoma** (russisk: Ко́ндома) er ei elv i Kemerovo oblast i Russland. Den er ei venstre sideelv til Tom. Den er 392&nbsp;km lang, med et nedbørfelt på 8270&nbsp;km².  Ved elva ligger byene Tasjtagol, Osinniki og Kaltan. De viktigste sideelvene er Mundybasj, Tesj og Telbes.

## Referanser
Vilimoni Delasau

**Vilimoni Delasau Waqatabu** (født 12. juli 1977 i Sorokaba i Ba på Fiji) er en fijiansk rugby union fotballspiller. Han har tidligere vært utestengt i åtte måneder for bruk av cannabis. 

## Referanser


## Eksterne lenker
* 
* ercrugby.com: Vilimoni Delasau
Anita Tomulevski Bjerregård

**Anita Tomulevski Bjerregård** (født 1977) er en norsk tidligere turner og friidrettsutøver (stavsprang). Hun gikk fra å være Norges beste turner over til friidrett og satte den nye kvinneøvelsen stav på kartet med en rekke norske rekorder. Hun representerte Oslo Turn og friidrettsklubben SK Vidar.
__NOTOC__
Tomulevski Bjerregård gikk idrettslinja ved Linderud videregående skole (nå Bjerke videregående skole) i årene 1993 til 1996. Hun dominerte norsk turn på 1990-tallet, og vant NM i mangekamp for seniorer fem ganger, i 1991, 1992, 1993, 1994 og 1995. Hun deltok under sommer-OL i turn for Norge i 1992 i Barcelona. I 1995 avsluttet hun sin turnkarriere, og startet med stavhopp som endelig ble en offisiell øvelse for kvinner.

Etter en kort vinter med trening hoppet hun 3,40 i et stevne i januar 1996, og flyttet innendørsrekorden ytterligere tre ganger, med 3,85 under innendørs-EM i Stockholm den 8. mars som ny gjeldende norsk rekord innendørs. Resultatet holdt til 8.-plass.

14 år gamle Charlotte Granlund hadde hoppet 2,85 meter og satt den første offisielle rekorden i øvelsen utendørs i august 1995. Tomulevski Bjerregård hoppet 3,40 meter på Bislet, den 5. juni 1996, og økte til 3,80 meter uken etter, den 11. juni, på Gjøvik. I sitt første år som friidrettsutøver hadde hun dermed hevet hun den norske rekorden med en meter. Rekorden stod i ti år, til Cathrine Larsåsen slo den. Tomulevski er per august 2019 på en 9.plass på statistikken over tidenes beste stavhoppere i Norge.

Hun ble norsk mester i 1996 og forsvarte tittelen i 1997. 

I 1997 var hun med i Innendørs-VM i Paris. Der hoppet hun 3,70 meter, men gikk ikke videre fra kvalifiseringen og ble nummer 22.

Tomulevski la opp som friidrettsutøver etter sesongen 1997.

## Medaljer i norske mesterskap

## Referanser


## Eksterne lenker
*
Demir Demirev

**Demir Demirev** (født 31. august 1984) er en bulgarsk vektløfter. Han er av  tyrkisk etnisitet. Demirev sine fremste meritter er to bronsemedaljer fra VM i 2006 og 2007. I 2006 klarte han 143&nbsp;kg i rykk) og 175&nbsp;kg i støt, totalt 318&nbsp;kg, slått med 14&nbsp;kg av gullvinner Vencelas Dabaya. Shi Zhiyong tok sølvmedalje. Under VM i 2007 fikk han opp 334&nbsp;kg. Demirev fikk ikke delta i  OL i 2008 i Beijing, etter en positiv dopingtest. 

## Referanser


## Eksterne lenker
*
Friidrett under Sommer-OL 1968 – Femkamp kvinner

**[[Femkamp]] kvinner** ved **[[Sommer-OL 1968]]** fant sted den 16. oktober.

Berit Berthelsen representerte Norge og kom på 18.-plass.

## Sammendrag
Stillingen etter alle 5 øvelser

## Eksterne lenker
* Resultater
Cervélo Cycles

**Cervélo Cycles** er en canadisk produsent av rammesett for racersykler og temposykler, som ble grunnlagt i 1995 av ingeniørene Phil White og Gérard Vroomen. Firmaet har hovedsete i Toronto.

## Historie
De første årene konsentrerte White og Vroomen om å konstruere aerodynamiske rammer for temposykler, og den første sykkelen som så dagens lys var en spesialbestilling fra en italiensk toppsyklist som var misfornøyd med sin egentlige leverandør og sponsor. Sykkelen, med navn *Cervélo Baracchi*, hadde et utradisjonelt design, men uovertufne aerodynamiske egenskaper.

I 1997 begynte Cervélo også å produsere rammer for racersykler, men beholdt mye av det aerodynamiske designet fra sine temposykler, og disse fikk dermed et noe uvanlig utseende i forhold til andre sykler produsert på den tiden.

I 2002 ble Cervélo delsponsor og sykkelleverandør for det danske sykkellaget Team CSC, og har gjennom dette sponsoratet blitt en verdenskjent produsent av profesjonelle konkurransesykler. 27. juli 2008 vant den spanske syklisten Carlos Sastre Tour de France 2008 på en Cervélo R3-SL. Dette var første gang noen hadde vunnet rittet på en Cervélo-sykkel.

28. august 2008 ble det klart at Cervélo gikk ut av sin avtale med CSC etter 2008-sesongen, og sammen med resten av CSC's tidligere materialsponsorer etablerte de et eget profesjonelt kontinentallag, Cervélo TestTeam.

## Gjeldende rammesett

Cervélo-sykler kjennetegnes i dag ved sine kompakte rammer og smale dråpeformede rør som man finner på fabrikantens Soloist- og P-serie.

### R3 landeveisserie
* RS
* R3
* R3-SL
* R5

### Soloist landeveisserie
* Soloist Team (aluminium)
* Soloist Carbon (SLC)
* Soloist Carbon Superlight (SLC-SL)
* S1
* S2
* S3 (en kombinasjon av SLC og R3)
* S5

### P-serie (tempo- triathlon-  og banesykler)
* P2-SL
* P2-C
* P3-C
* P3-C Track
* P4-C

## Referanser


## Eksterne lenker
* Cervélo offisiell hjemmeside
Tillitsmannen (film)

***Tillitsmannen*** er en norsk dokumentarfilm fra 1976 om tidligere statsminister Einar Gerhardsen. Regi er ved Oddvar Bull Tuhus. Tittelen henspiller på Gerhardsens bok *[[Tillitsmannen]]*, som kom første gang i 1931. 

Kommentator er Terje Helweg.

## Handling
Filmen handler i grove trekk om norsk politisk historie i perioden 1907–1963. Gerhardsen forteller om hvordan Det norske Arbeiderparti i denne perioden vokste fram og fikk en politisk lederposisjon innen arbeiderbevegelsen og i det norske parlamentariske system. Han snakker i all hovedsak om arbeiderbevegelsen og dens utvikling, men gir likevel noe plass til mer personlige refleksjoner. Han forteller om sitt forhold til organisasjonsarbeid, om sine følelser overfor de nasjonale symboler, og om Lenin. Dessuten kommenterer han kort enkelte sentrale begivenheter fra den perioden han ledet landet som statsminister. Her får vi blant annet høre om gjenreisingspolitikken, innmeldingen i NATO og Kings Bay-saken.

Dokumentaren er bildelagt med utdrag fra valg- og opplysningsfilmer.

## Om filmen

### Filmanmelderne
Aftenpostens filmanmelder var noe blandet mens Arbeiderbladets Bjørn Hansen var udelt positiv. Førstnevnte skrev blant annet følgende: «Gerhardsens egen opptreden, hans fortellerkunst og evne til å formidle følelser er filmens styrke, og også dens svakhet. Her er én hovedrolle, én helt – arbeiderbevegelsen personifisert, først og fremst av Gerhardsen, mens alle andre er statister i mer eller mindre uttalte skurkeroller». Arbeiderbladets anmelder var meget begeistret og skrev som følger: «Filmen er mer enn et stykke nyere norsk historie enn filmatiske nedtegnelser av Gerhardsen. Regissøren har valgt å se Gerhardsen gjennom de historiske begivenheter han var samtidig med.» Han skriver videre at «Beretningen om arbeiderklassens rolle i denne stille og våpenløse revolusjonen preges av hans fenomenale fortellervene og muntlige, ledige form. Som skolefilm og opplysningsfilm er den en fulltreffer». 

## Produksjonsstab
* Produksjonsleder: Hans Otto Nicolayssen og Hans Lindgren
* Produksjonssjef: Terje Helweg
* Foto: Halvor Næss
* Lyd: Gunnar Svensrud og Svein Hovde
* Arkivarbeid: Hans Otto Nicolayssen og Hans Lindgren
* Klipp: Hans Otto Nicolayssen
* Konsulent: Edvard Bull d.y.

## Referanser


## Eksterne lenker
*